**ΟΡΟΙ ΚΑΙ ΕΠΕΞΗΓΗΣΕΙΣ**

**ΚΕΦΑΛΑΙΟ 1ο**

1. **Ανεικονική αντίληψη:** Η καλλιτεχνική τάση, βάσει της οποίας στις παραστάσεις δε γίνεται χρήση της ανθρώπινης μορφής.
2. **Αυτοκράτωρ:** τίτλος του ηγέτη-αρχηγού του Βυζαντινού κράτους, ο οποίος συνοδευόταν από την έκφραση *πιστός εν Χριστώ τω Θεώ*, όπως και τίτλος **βασιλεύς**, και εξέφραζε τον ολοκληρωτικό χαρακτήρα της αυτοκρατορικής εξουσίας, η οποία ήταν υπόλογη μόνο απέναντι στο Θεό.
3. **Εικονοκλάστες:** Εικονομάχοι
4. **«Ελέω Θεού βασιλεία»:** πολιτική αντίληψη σύμφωνα με την οποία ο μονάρχης έχει λάβει την εντολή της εξουσίας από τον Θεό στον οποίο και νόμο λογοδοτεί.
5. **Εξαρχάτα**: Διοικητική περιφέρεια του Βυζαντινού κράτους κατά τον 6ο αιώνα, απομακρυσμένη από το κέντρο, της οποίας ο διοικητής (Έξαρχος) συγκέντρωνε την πολιτική και στρατιωτική εξουσία.

Πιθανότατα από το 584 μ.Χ. ο Μαυρίκιος καθιέρωσε ως μόνιμο θεσμό την ανάθεση της ανώτατης διοικητικής και στρατιωτικής εξουσίας σε έναν έξαρχο, τοποτηρητή του αυτοκράτορα στα υπολείμματα των ιταλικών κτήσεων (Εξαρχάτο της Ραβένας) και στη βόρεια Αφρική (Εξαρχάτο της Καρχηδόνας).

1. **Εποικιστική πολιτική:** Η πολιτική εγκατάστασης νέων κατοίκων σε κάποια περιοχή.
2. **Καδής:** Ιεροδικαστής, που εφαρμόζει το νόμο
3. **Κοράνιο:** Το ιερό βιβλίο των Μουσουλμάνων. Σε αυτό συγκεντρώθηκαν το 653 από το χαλίφη Οθμάν οι «αποκαλύψεις» που είχαν καταγραφεί παλαιότερα με υπαγόρευση του ίδιου του Μωάμεθ.
4. **Λογοθέτης του Γενικού**: Ανώτατος αξιωματούχος του Βυζαντίου. Ήταν υπεύθυνος για τα οικονομικά
5. **Λογοθέτης του Δρόμου**: Ανώτατος αξιωματούχος του Βυζαντίου. Έγινε βαθμιαία ο πρώτος αξιωματούχος της Αυτοκρατορίας. Ήταν αρμόδιος για το οδικό δίκτυο, τις μετακινήσεις μέσα στη βυζαντινή επικράτεια, και κατ’ επέκταση για τις μετακινήσεις πρεσβευτών, τη διπλωματία και την εξωτερική πολιτική.
6. **Μουφτής:** Νομομαθής, που ερμηνεύει το νόμο.
7. .**Σκλαβηνίες**: Νησίδες Σλάβων εποίκων ανάμεσα στο γηγενή πληθυσμό. Ήταν αυτόνομες.
8. **Στρατιωτικοποίηση**: Η ενίσχυση της παρουσίας του στρατού στη βυζαντινή κοινωνία, που έλαβε χώρα από τα μέσα του 7ου έως τα μέσα του 9ου αιώνα.
9. **Χαλίφης:** Διάδοχος του Προφήτη
10. **Χωρίον:** Η αγροτική κοινότητα. Η ακμή της χρονολογείται στον 8ο και 9ο αιώνα. Τα θεμέλιά της υπονομεύτηκαν από την επέκταση των δυνατών.